સ્વામીએ 2012માં એક એપ્લિકેશન ફાઇલ કરી હતી, જેમાં તેમણે સોનિયા ગાંધી, રાહુલ ગાંધી અને અન્ય લોકો સામે જમીનના સોદામાં દગાબાજીનું ષડયંત્ર કર્યું હોવાનો આરોપ લગાવ્યો છે. ફરિયાદમાં કહેવામાં આવ્યું હતું કે, કોંગ્રેસે નેશનલ હેરાલ્ડ અખબારના માલિક એજેએલને વ્યાજ મુક્ત લોન આપી હતી, જે બાદમાં પાછી આપવામાં નહોતી આવી. આ ઇન્કમ ટેક્સ એક્ટ 1961ના સેક્શન 269ટીનું ઉલ્લંઘન છે. કોર્ટે સ્વામીની આ અરજીને આધારે ઓગસ્ટમાં સોનિયા ગાંધી, રાહુલ ગાંધી અને અન્ય 5 લોકો વિરુદ્ધ નોટિસ જાહેર કરી હતી.